TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**268/2022. (IX.29.) Kt. számú**

**határozata**

**Az “Iparterület kialakítása Tiszavasváriban” című TOP-1.1.1-15-SB1-2016-00005 azonosítószámú pályázat 4. közbeszerzési eljárásának lezárásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Elfogadva a Bírálóbizottság döntési javaslatát **az „Iparterület kialakítása Tiszavasváriban”** című TOP-1.1.1-15-SB1--2016-00005azonosítószámú **pályázat megvalósításához lefolytatott "Inkubátorház építés és közművesítés ipari parkban”** tárgyú **közbeszerzési eljárásban** a Kbt. 73. § (1) bekezdés e) pontja alapján **érvénytelennek nyilvánítja a Magyar-Parképítő Kft.** (4244 Újfehértó, Böszörményi út 226**.**) **ajánlatát.**
2. **Megállapítja –** elfogadva a Bírálóbizottság döntési javaslatát **- az „Iparterület kialakítása Tiszavasváriban” című TOP-1.1.1-15-SB1--2016-00005** azonosítószámú pályázat megvalósításához lefolytatott **"Inkubátorház építés és közművesítés ipari parkban”** tárgyú **közbeszerzési eljárás eredménytelenségét** a Kbt. 70. § (1) bekezdésre való tekintettel.
3. **Felkéri a polgármestert, hogy:**

**- a döntésről tájékoztassa az Ajánlattevőket,**

**- tegye meg a szükséges intézkedéseket az újabb közbeszerzési eljárás lefolytatására.**

**Határidő:** azonnal, esedékességkor **Felelős:** Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**